Ula d tmacahut n yizem d wuccen d userdun d lewḥuc yakk deg-s i tella, ṣṣenf-agi n tmacahut yemgarad ɣef leṣnaf niḍen i d-nejmeɛ, acku tagi d tmacahut n yiɣersiwen2 ma d tiyaḍ d timucuha n umakun3. Nessemres-itt di tezrawt-nneɣ acku ula d nettat tuɣal d tizlit. Tamacahut n Zalgum d tmacahut n amɣar yenteḍ ɣef teblaḍt, negmer-itt-id si Fichier périodique, contes merveilleux et fables4 i d-yejmeɛ P.Reesink. Tamacahut n Mqidec bu-lehmum newwi-tt-id seg udlis quatre contes kabyles5 i yellan di F.D.B n° 92 i d-yejmeɛ R.Kérénal, taneggarut d tamacahut n Ɛerba i nufa deg udlis n lunǧa6 i d-yejmeɛ E.Bella; gar tmucuha i d-nebder taneggarut-agi teffeɣ-d deg useggas n 2008. Nefren-itt-id imi ur tt-id-nufi ara deg yiḍrisen iqburen i d-nejmeɛ; yerna win i tt-yuran igmer-itt-id si timawit, rnu ɣer waya amaru akked win yecnan tizlit n tmacahut-agi n yiwen n waɣir (bgayet). Timucuha-agi yakk nufa-tent di